**ΙΑΝΟΥΑΡΙΟΣ 8!!**

**ΟΣΙΟΥ ΜΑΚΑΡΙΟΥ ΤΟΥ ΜΑΚΡΗ**

**Του εκ Θεσσαλονίκης ορμωμένου, εν τη μονή του Βατοπεδίου ασκήσαντος και ηγουμένου χρηματίσαντος της εν Κωνσταντινουπόλει Μονής του Παντοκράτορος.**

****

**ΑΚΟΛΟΥΘIΑ**

**(Χαραλάμπους Μπούσια, Αθήναι 1992· π.)**

**ΕΝ ΤΩ Μ Ι Κ Ρ Ω Ε Σ Π Ε Ρ Ι Ν Ω.**

Εις το Κύριε εκέκραξα, ιστώμεν στίχους δ´ και ψάλλομεν τα εξής Προσόμοια. **Ήχος α´. Των ουρανίων ταγμάτων.**

Θεσσαλονίκης τον γόνον τον τιμιώτατον, τον εξ αφετηρίας, τον μετέπειτα βίον, σαφώς προζωγραφίσαντα μοναστών, υποφήτην Μακάριον, τον εαυτόν μη διδόντα εις παιδιάς, και αθύρματα τιμήσωμεν.

 Τον την πατρώαν λιπόντα οικίαν ήλικας, και συγγενείς ποθούντα, εν τω Άθω οικήσαι, Μακάριον τον θείον χρεωστικώς, οι πιστοί επαινέσωμεν, τον εαυτόν ιερείον ως λογικόν, ενεγκόντα τω Παντάνακτι.

 Την ασιτείαν ηδίστην τροφήν ηγούμενος, και της νυκτός το πλείστον, τη ευχή διαθέτων, απέκρουσας δαιμόνων τας προσβολάς, θεοφόρε Μακάριε· όθεν ελλάμψεως είληφας θεϊκής, τας αυγάς εν τη καρδία σου.

 Διαπαντός προωρώμην Χριστόν τον Κύριον, ενώπιόν μου άδων  ότι εκ δεξιών μου, εστίν ίνα ου μη ποτε σαλευθώ, ευλαβώς πεπολίτευσαι, και ατραπόν διανύσας την σωστικήν, προς Θεόν μετέστης όσιε.

**Δόξα. Ήχος πλ. α´.**

Επ ἀρετῇ συνέσει και ευσεβεία διαπρέπων, τας των νοητών δρακόντων κεφαλάς συνέθλασας, Μακάριε πάνσοφε πατέρων αγαλλίαμμα· εν Βατοπεδίω γαρ και τη Βασιλίδι των Πόλεων, εαυτόν κατατήκων συντόνους ασκήσεσι, θησαυρός ώφθης των της Εκκλησίας δογμάτων· αλλ ὡς τον καλόν αγώνα τελέσας, ενίσχυσον και ημάς πρεσβείαις σου, ευαρεστήσαι Θεώ, και της αλήκτου συν σοι απολαύσαι μακαριότητος.

**Και νυν. Της Εορτής. ( Εκ του Μηναίου)**

Ερχόμενος μετά σαρκός προς Ιορδάνην Κύριε, βαπτισθήναι θέλων εν σχήματι ανθρώπου Ζωοδότα, ίνα τους πλανηθέντας ημάς ως εύσπλαγχνος, πάσης μηχανής και παγίδος του δράκοντος ρυσάμενος, φωτίσης εκ Πατρός μεμαρτύρησαι· το δε θείον Πνεύμα περιστεράς εν είδει σοι επέστη. Αλλ οἴκισον ψυχαίς ημετέραις σαυτόν Φιλάνθρωπε.

**Απόστιχα. Ήχος β’ Οἶκος του Εφραθά.**

Δίκαιος και σεμνός, ως φοίνιξ εν ερήμω, εξηνθησας εν Άθω, και εν τη Βασιλίδι, των Πόλεων Μακάριε.

 Στίχος. Τίμιος εναντίον Κυρίου ο θάνατος του Οσίου αυτού.

Πνεύματι πτερωθείς, Μακάριε αγίω, θεολογίας τόμος, χρυσόδετος επώφθης, και βίβλος θείας νήψεως.

 Στίχος. Μακάριος ανήρ ο φοβούμενος τον Χύριον.

Γάννυται και σκιρτά, εν τοις σπαργάνοις πάτερ, τοις σοις Θεσσαλονίκη, ευφραινομένη άγαν, Μακάριε τρισμέγιστε.

**Δόξα. Τριαδικόν.**

Βίω ασκητικώ, και λόγοις διαπρέπων, Τρισηλιε θεότης, Μακάριος ο θείος, της δόξης σου ηξίωται.

**Και νυν. Θεοτοκίον.**

Ήσκησεν εν τω σω, λειμώνι Θεοτόκε, θεοπρεπώς ο σώφρων, Μακάριος κηρύττων, πληθύν των θαυμασίων σου.

 Νυν απολύεις. Τρισάγιον.

**Απολυτίκιον Ήχος γ´. Θείας πίστεως.**

Απερίτρεπτε, σοφίας στύλε, πεπολίτευσαι, εν όρει Άθω, ισαγγέλως και τη Πόλει των Πόλεων· εν ουρανοίς έχων γαρ το πολίτευμα, παρείδες πάντα γεώδη ως σκύβαλα· όθεν είληφας Μακάριε χάριν άνωθεν, πρεσβεύειν υπέρ πάντων των τιμώντων σε.

**Και το της εορτής.**

Εν Ιορδάνη βαπτιζομένου σου Κύριε, ...

 Απόλυσις.

**ΕΝ ΤΩ ΜΕΓΑΛΩ  ΕΣΠΕΡΙΝΩ**

 Μετά τον Προοιμιακόν, το Μακάριος ανήρ. Εις δε το Κύριε εκέκραξα, ιστώμεν στίχους στ , και ψάλλομεν τα εξής Στιχηρά Προσόμοια.

**Ήχος δ´. Ως γενναίον εν μάρτυσι.**

Της καλλίπαιδος Πόλεως, ιερώτατον βλάστημα, της Θεσσαλονίκης κλεινόν Μακάριον, τον εκ νεότητος πέλαγος, μονήρους βιώσεως, διαπλεύσαντα καλώς, και λιμένα προς άκλυστον, της θεώσεως, προσορμίσαντα δεύτε νυν τοις ύμνων, ηδυπνεύστοις μύροις πάντες, αξιόχρεως τιμήσωμεν.

 Της παιδείας της θύραθεν, κοινωνήσας Μακάριε, και τη θεία γνώσει εκπαιδευόμενος, φιλοσοφίας κειμήλιον, ακρώρεια πίστεως, και κανών ρητορικής, ανεδείχθης πριν ερως σε, του Παντάνακτος, κατατρώση και τρίβους πολιτείας, καταδείξη σοι θεόφρον, μοναδικής εν τω Άθωνι.

 Τον φιλούντων την έρημον, ασκητών εν τω Άθωνι, και των φιλαρέτων ανδρών υπήκοος, αζύγων εύχος Μακάριε, γενόμενος όσιε, προηυτρέπιζας σαυτόν, προς του βίου τελείωσιν, και προς μίμησιν, του ενθέου εκείνων ζήλου πάτερ, και του κόσμου των ενέδρων, αποταγής των κυκλούντων σε.

 Της μονής Παντοκράτορος, χρηματίσας Μακάριε, εν τη Βασιλίδι σεπτός ηγούμενος, ώσπερ ακάματος μέλισσα, ηργάσθης και έρημον, ούσαν πριν την σην μονήν, ευποιΐας ανέδειξας, πύργον άσειστον, και λιμένα πολλών επιποθούντων, τρικυμίας της του κόσμου, αποφυγείν της συγχύσεως.

 Των δογμάτων της πίστεως, τηρητής ακριβέστατος, και θεολογίας πυξίς Μακάριε, επώφθης· όθεν του Πνεύματος, θεσπέσιε χάριτι, τους σοφούς αζυμιτών, εν τη Ρώμη ετρόπωσας, τοις πανσόφοις σου, θεοφθόγγοις διδάγμασι δι ὧνπερ, Ορθοδόξων τας χορείας, πάτερ παγκόσμιε ηύφρανας.

Εν τη θεία κοιμήσει σου, οι πιστοί ωλοφύροντο, και απαύστως κλαίοντες κατωδύνοντο· εν τω προσώπω γαρ έβλεπον, αυτοί τω πανσέπτω σου, τον σοφόν υφηγητήν, ποδηγέτην τον άριστον, θείον κήρυκα, Εκκλησίας ποιμένα τε προστάτην, βακτηρίαν εν τω γήρα, και κουφιστήν εν ταις θλίψεσι.

**Δόξα. Ήχος πλ. β´.**

Δεύτε των μοναστών τα συστήματα, τον της ασκήσεως ευθύτατον γνώμονα, και της ενθέου πολιτείας χαρακτήρα θεοσήμαντον, μακαρίσωμεν κράζοντες· Χαίροις ο Χριστώ τω Θεώ ανατεθείς από βρέφους, και αναδειχθείς άχρι τέλους, εργάτης δόκιμος της ουρανίου βασιλείας· χαίροις ο νους ο διαυγέστατος, το της σοφίας πολύτιμον σκεύος, και των της πίστεως δογμάτων γλώσσα όντως η θεοκίνητος· χαίροις ο του Βατοπεδίου την μάνδραν εν Άθω, και του Παντοκράτορας εν Βυζαντίω αγιάσας, αειρρόοις δακρύων όμβροις· και νυν τας αμοιβάς των σων πόνων, και ιδρώτων κομισάμενος παρά Κυρίου, ικέτευε Αυτόν ασιγήτως, ελεηθήναι τας ψυχάς ημών όντως Μακάριε.

**Και νυν. Της εορτής.**

Θεός Λόγος επέφανεν εν σαρκί...

 Είσοδος. Φως ιλαρόν. Το Προκείμενον της ημέρας. Και τα Αναγνώσματα.

**Παροιμιών τὸ Ανάγνωσμα. (Κεφ. η’ 5256)**

Νυν, υιέ, άκουέ μου και μακάριοι, οι οδούς μου φυλάσσοντες, ακούσατε παιδείαν και σοφίσθητε και μη αποφραγήτε. Μακάριος ανήρ, ος εισακούσεταί μου και άνθρωπος, ος τας εμάς οδούς φυλάξει αγρυπνών επ ἐμαῖς θύραις καθ ἡμέραν, τηρών σταθμούς εμών εισόδων· αι γαρ έξοδοί μου έξοδοι ζωής και ετοιμάζεται θέλησις παρά Κυρίου. Οι δε αμαρτάνοντες εις εμέ ασεβούσίν εις τας εαυτών ψυχάς και οι μισούντές με αγαπώσι θάνατον.

**Σοφίας Σειράχ το Ανάγνωσμα. (Κεφ. ιδ’ 20-ιε 10)**

Μακάριος ανήρ, ος εν σοφία τελευτήσει και ος εν συνέσει αυτού διαλεχθήσεται, ο διανοούμενος τας οδούς αυτής εν καρδία αυτού και εν τοις αποκρύφοις αυτής νοηθήσεται. Έξελθε οπίσω αυτής ως ιχνευτής και εν ταις εισόδοις αυτής ενέδρευε. Ο παρακύπτων δια των θυρίδων αυτής και επί των θυρωμάτων αυτής ακροάσεται. Ο καταλύων σύνεγγυς του οίκου αυτής και τήξει πάσσαλον εν τοις τοίχοις αυτής, στήσει την σκηνήν αυτού κατά χείρας αυτής και καταλύσει εν καταλύματι αγαθών· θήσει τα τέκνα αυτού εν τη σκέπη αυτής και υπό τους κλάδους αυτής αυλισθήσεται· σκεπασθησεται υπ αὐτῆς από καύματος και εν τη δόξη αυτής καταλύσει. Ο φοβούμενος Κύριον ποιήσει αυτό, και ο εγκρατής του νόμου καταλήψεται αυτήν· και υπαντήσεται αυτώ ως μήτηρ και ως γυνή παρθενίας προσδέξεται αυτόν. Ψωμιεί αυτόν άρτον συνέσεως και ύδωρ σοφίας ποτίσει αυτόν. Στηριχθήσεται επ αὐτὴν και ου μη κλιθή και επ αὐτῆς εφέξει και ου μη καταισχυνθή· και υψώσει αυτόν παρά τους πλησίον αυτού και εν μέσω Εκκλησίας ανοίξει στόμα αυτού . Ευφροσύνην και στέφανον αγαλλιάματος και όνομα αιώνιον κατακληρονομήσει. Ου μη καταλήψονται αυτήν άνθρωποι ασύνετοι και άνδρες αμαρτωλοί ου μη ίδωσιν αυτήν· μακράν εστιν υπερηφανίας και άνδρες ψεύσται ου μη μνησθήσονται αυτής. Ουχ ωραίος αίνος εν στόματι αμαρτωλού, ότι ου παρά Κυρίου απεστάλη· εν γαρ σοφία ρηθήσεται αίνος και ο Κύριος ευοδώσει αυτόν.

**Σοφίας Σολομώντος το Ανάγνωσμα. (Κεφ. γ’ 1)**

Δικαίων ψυχαί εν χειρί Θεού, και ου μη άψηται αυτών βάσανος. Έδοξαν εν οφθαλμοίς αφρόνων τεθνάναι, και ελογίσθη κάκωσις η έξοδος αυτών, και η αφ’ ημών πορεία σύντριμμα· οι δε εισιν εν ειρήνη. Και γαρ εν όψει ανθρώπων εάν κολασθώσιν, η ελπίς αυτών αθανασίας πλήρης. Και ολίγα παιδευθέντες, μεγάλα ευεργετηθήσονται· ότι ο Θεός επείρασεν αυτούς, και εύρεν αυτούς αξίους εαυτού. Ως χρυσόν εν χωνευτηρίω εδοκίμασεν αυτούς, και ως ολοκάρπωμα θυσίας προσεδέξατο αυτούς. Και εν καιρώ επισκοπής αυτών αναλάμψουσι, και ως σπινθήρες εν καλάμη διαδραμούνται. Κρινούσιν έθνη, και κρατήσουσι λαών, και βασιλεύσει αυτών Κύριος εις τους αιώνας. Οι πεποιθότες επ’ αυτόν, συνήσουσιν αλήθειαν, και οι πιστοί εν αγάπη προσμενούσιν αυτώ· ότι χάρις και έλεος εν τοις οσίοις αυτού και επισκοπή εν τοις εκλεκτοίς αυτού.

**ΕΙΣ ΤΗΝ ΛΙΤΗΝ. Ιδιόμελα. Ήχος α’ .**

Ευφραίνου εν Κυρίω, η πάσης Μακεδονίας προκαθεζομένη εν πόλεσι, και τα δευτερεία της Βασιλίδος των Πόλεων έχουσα, Θεσσαλονίκη η εξάκουστος· ιδού γαρ εν σοι εσπαργάνωται, και ως σοφίας μυροθήκη σε καθήδυνε, οσμαίς αρρήτοις της αυτού οσιότητος, ο επικαλούμενος Μακρής Μακάριος ο ένδοξος· αυτού τω μυροβόλω αέρι ανάψυξον Κύριε, και ημάς τους γεραίροντας την πολιτείαν του σου οσίου, και δίωξον αφ ἡμῶν τον δυσώδη αέρα των θλίψεων.

**Ήχος β’**

Ασκητική σου αγωγή ευαρεστήσας τω Κυρίω, και καθαράς εαυτόν οχετοίς των δακρύων σου, οίκος ολόλαμπρος του Παρακλήτου ανεδείχθης Μακάριε· όθεν είλκυσας του αναλλοιώτου Φωτός τας ακτίνας, και δια των πυρφόρων σου διδαγμάτων ηξιώθης καταυγάσαι, τας καρδίας των ποθούντων βίου τελείωσιν.

**Ήχος γ´.**

Θεσσαλονίκης περίβλεπτον βλάστημα, Βατοπεδίου της μάνδρας τιμιώτατον ανάστημα, και της Βασιλίδος των Πόλεων άνθος ηδύπνευστον, Μακάριε Όσιε τιμώμέν σε· συ γαρ θεοσδότω σοφία καλλυνόμενος, και βιοτή οσία ωραϊζόμενος, θεολογίας ώφθης πολύτιμον όργανον, και μυστογράφος της αγήρω ζωής πανάριστος· όθεν των αρρρήτων υποφήτην σε κατέδειξεν, η χάρις του αγίου Πνεύματος, και των ορθών δογμάτων ακραιφνέστατον κήρυκα, αγγελόμρρφε άνθρωπε και διδάσκαλε πάνσοφε.

**Ήχος δ´.**

Της του Παντοκράτορος μονής τον έφορον εν Βυζαντίω, τον διατηρήσαντα την παρακαταθήκην της πίστεως, ην εξ αρχής παρέλαβε, μέχρι τελευταίας πνοής άτρωτον, ασκητικώς πάντες επαινέσωμεν, τον όντως Μακάριον· ούτος γαρ την εγκράτειαν λογιζόμενος μητέρα της σωφροσύνης, την δε αέναον προσευχήν και του λόγου του Θεού μελέτην, απαρχήν της σοφίας, οσίως επολιτεύσατο, και προς Θεόν απήλθε πρεσβεύειν, υπέρ των ψυχών ημών.

**Δόξα. Ο αυτός.**

Δεύτε άπαντες πιστοί δαβιτικώς υμνήσωμεν, εν ψαλτηρίω και φόρμιγγι, τον ως φοίνικα εξανθήσαντα εν Βατοπεδίω και Βυζαντίω, Μακάριον τον πανένδοξον· ούτος γαρ κατηγλάϊσε τους σοφίας οπαδούς ως θεολόγος, τους εν ευπορίαις ως χαλινός, τους εν ερημίαις ως ποδηγέτης, και ως σωφρονιστής πάσαν την νεολαίαν· όθεν των πόνων αυτού αξίως τα βραβεία κομισάμενος, μετ ἀγγέλων νυν συνευφραίνεται, και τας θεϊκάς ελλάμψεις δεχόμενος, πρεσβεύει Κυρίω υπέρ των ψυχών ημών.

**Και νυν. Της εορτής. ( Εκ του Μηναίου)**

Δεύτε μιμησώμεθα τας φρονίμους παρθένους· δεύτε υπαντήσωμεν τω φανέντι Δεσπότη, ότι προήλθεν ως νυμφίος προς τον Ιωάννην. Ο Ιορδάνης ιδών σε έπτηξε και έμεινεν· ο Ιωάννης εβόα· Ου τολμώ κρατήσαι κορυφής αθανάτου· το Πνεύμα κατήρχετο εν είδει περιστεράς, αγιάσαι τα ύδατα· και φωνή ουρανόθεν· Ούτός εστιν ο Υιός μου ο ελθών εις τον κόσμον, σώσαι γένος ανθρώπων· Κύριε δόξα σοι.

**Εις τον Στίχον. Στιχηρά Προσόμοια. Ήχος πλ. α´. Χαίροις ασκητικών.**

Χαίροις, Θεσσαλονίκης κλεινής, τα δευτερεία της εχούσης των πόλεων, εν πάση Ορθοδοξία, και Πρωτευούσης λαμπράς, της Μακεδονίας γόνε πάντιμε, Μακάριε όσιε, ο Χριστόν εκ νεότητος, επιποθήσας, και σαυτόν οικητήριον, θείου Πνεύματος, αναδείξας περίλαμπρον· μάνδρας της εν τω Άθωνι, μεγίστης καλλώπισμα, Βατοπεδίου και δήμου, ενασκουμένων αρχέτυπον, Χριστόν εκδυσώπει, ταις ψυχαίς ημών δοθήναι, το μέγα έλεος.

 Στίχος. Τίμιος εναντίον Κυρίου ο θάνατος του Οσίου αυτού.

Γνώσιν, καταλιπών κοσμικήν, ρητορικήν γεωμετρίαν Μακάριε, θεόφρον φιλοσοφίαν, αστρονομίαν ταχύ, και παιδείαν πάσαν πάτερ θύραθεν, ψυχής την ευπρέπειαν, ευσεβώς ανεζήτησας, εν ση ασκήσει, τη αόκνω εν Άθωνι, και δακρύων σου, αστείρευτων εν χεύμασιν· όθεν και τύπος γέγονας, μονήρους βιώσεως, και θείας γνώσεως λύχνος, φωτίζων κόσμου τα πέρατα, ακτίσι σοφίας, θεϊκής και συμπαθείας, πολλής πυρσεύμασι.

 Στίχος. Μακάριος ανήρ ο φοβούμενος τον Κύριον.

Μάνδραν, περικαλλή και λαμπράν, του Παντοκράτορος Χριστού εκαινούργησας, την ούσαν εν Βυζαντίω, και ασκητών ευλαβών, έδειξας βαλβίδα, προς τελείωσιν, αυτήν θεοφρούρητε , υψιπέτα διδάσκαλε, της ησυχίας, εραστά και υπέρμαχε, ακατάβλητε, των δογμάτων της πίστεως· βάθρον ξενίας άσειστον, νεότητος στήριγμα, και των πενήτων προστάτα, αγγέλων βίον μιμούμενος, εις άρρητον ύψος, ήρθης δόξης αενάου, σοφέ Μακάριε.

**Δόξα. Ήχος πλ. δ´.**

Σοφίας χάριτι κοσμούμενος, σάλπιγξ γλυκύφθογγος ώφθης του Πνεύματος, διαλαλούσα πάσι σωτηρίας διδάγματα, θεολόγων κοσμήτορ Μακάριε· όθεν πάντες οι εν Βατοπεδίω οικούντες, συν τοις Ορθοδόξων δήμοις παγγενεί σε γεραίροντες, τας προς Κύριον ασιγήτους ευχάς σου απεκδεχόμεθα.

**Και νυν. Της εορτής. (Εκ του Μηναίου)**

Τον εκ Παρθένου ήλιον, βλέπων ο εκ στείρας λύχνος φαεινός εν Ιορδάνη, αιτούμενον βάπτισμα, εν δειλία και χαρά εβόα πρας αυτόν· Συ με αγίασον Δέσποτα, τη θεία επιφανεία Σου.

 Νυν απολύεις. Τρισάγιον.

**Απολυτίκιον Ήχος γ´. Θείας πίστεως.**

Απερίτρεπτε, σοφίας στύλε, πεπολίτευσαι, εν όρει Άθω, ισαγγέλως και τη Πόλει των Πόλεων· εν ουρανοίς έχων γαρ το πολίτευμα, παρείδες πάντα γεώδη ως σκύβαλα· όθεν είληφας Μακάριε χάριν άνωθεν, πρεσβεύειν υπέρ πάντων των τιμώντων σε.

**Και το της εορτής.**

Εν Ιορδάνη βαπτιζομένου σου Κύριε, ...

Απόλυσις.

**ΕΝ ΤΩ ΟΡΘΡΩ**

****

**Μετά την α’ Στιχολογίαν, Κάθισμα. Ήχος α´. Τον τάφον σου, Σωτήρ.**

Χορείαι μοναστών, την αγίαν σου μνήμην, τιμήσαι ασκητά, μάνδρας Βατοπεδίου, αγλάϊσμα σήμερον, συνελθόντες δοξάζουσι, τον ισχύσαντα, θεοφιλώς σε βιώσαι, και τον άρχοντα, αντιπαλαίσαι του σκότους, θεόφρον Μακάριε.

**Δόξα. Το αυτό. Και νυν. Της Εορτής.**

Τα ύδατα Σωτήρ, και την φύσιν των όντων, ηγίασας τη ση, πανενδόξω βαπτίσει· καθαράς γαρ σύμπαντα, εκ της πλάνης του όφεως, και ιμάτιον, το του Αδάμ αποπλύνας, εν τοις δώμασι, κεκαθαρμένον εδέξω, αυτόν θείοις Άχραντε.

**Μετά την β’ Στιχολογίαν Κάθισμα. Ήχος δ´. Ταχύ προκατάλαβε.**

Τον στύλον τον άσειστον της Εκκλησίας Χριστού, πατέρων το σέμνωμα και θεολόγων σοφών, το έμψυχον άγαλμα, θέμεθλον τον δογμάτων, των ορθών και κρηπίδα, μέλψωμεν συμπαθείας, τον Μακάριον ύμνοις, αιτούμενοι αυτού τας λιτάς, προς τον Παντάνακτα.

**Δόξα. Το αυτό. Και νυν. Της Εορτής.**

Χριστός ο Θεάνθρωπος, και Λυτρωτής αληθώς, του κόσμου επείγεται, προς Ιωάννην ταχύ, αιτούμενος βάπτισμα· έρχεται προς τα ρείθρα, Ιορδάνου ο μόνος, άδολος ίνα δόλον, τον ημών αποπλύνη, και άρη προς της δόξης σκηνάς, ρύπου τους γέμοντας.

**Μετά τον Πολυέλεον Κάθισμα. Ήχος γ´. Την ωραιότητα.**

Επωμαΐδιον, λαβών Μακάριε, του Παντοκράτορος, σταυρόν επόθησας, εξ απαλών σου ασκητά, ονύχων ευαρεστήσαι, τω σοφίας πλήσαντι, δαψιλώς και ισχύσαντι, σε την του αλάστορος, καθελείν πάσαν δύναμιν, διο σοι γηθοσύνως βοώμεν· Χαίρε, πατέρων κοσμιότης.

**Δόξα. Το αυτό. Και νυν. Της Εορτής. ( Εκ του Μηναίου).**

Επιφανέντος Σου, εν Ιορδάνη Σωτήρ, και βαπτισθέντος Σου, υπό Προδρόμου Χριστέ, ηγαπημένος υιός εμαρτυρήθης· όθεν και συνάναρχος, τω Πατρί πεφανέρωσαι, Πνεύμα δε το άγιον, επί σε κατεγίνετο·, εν ω και φωτισθέντες βοώμεν· Δόξα Θεώ τω εν Τριάδι.

 Είτα οι Αναβαθμοί. Το α Ἀντίφωνον του δ’ ἤχου.

Προκείμενον: Καυχήσονται όσιοι εν δόξη και αγαλλιάσονται επί των κοιτών αυτών.

Στίχος: Άσατε τω Κυρίω άσμα καινόν, η αίνεσις αυτού εν Εκκλησία Οσίων.

**Ευαγγέλιον Οσιακόν. (Ζήτει αυτό τη ε´ Δεκεμβρίου).**

Ο Ν Ψαλμός.

Δόξα: Ταις του σου Οσίου πρεσβείαις, Ελεήμον, εξάλειψον τα πλήθη των εμών εγκλημάτων.

Και νυν: Ταις της Θεοτόκου πρεσβείαις, Ελεήμον, εξάλειψον τα πλήθη των εμών εγκλημάτων.

Ιδιόμελον. Ήχος πλ. β’ . Στίχος: Ελέησόν με, ο Θεός, κατά το μέγα έλεός Σου.

Υψιτενή σε κατέγνωμεν κυπάρισσον ενθέου σοφίας, και αειθαλή κέδρον αληθούς γνώσεως, Μακάριε οσίων οσφράδιον· σκέπασον ουν και ημάς, τους εν αγνωσίας καύσωνι τρυχομένους, υπό την σκιαν των κλωνών σου, ίνα εις αιώνας τιμώμέν σε πανεύφημε.

Είτα ο Κανών του Οσίου, ου η ακροστιχίς: Τον όντως μακάριον, Χαραλάμπης μακαρίζει.

**Ωδή α´. Ήχος πλ. δ´. Αρματηλάτην Φαραώ.**

Ταις σαις ελλάμψεσι τον νουν μου φώτισον, και δος μοι λόγον σοφόν, αναμέλψαι βίου, φωτοδότα Κύριε, τα σθεναρά παλαίσματα, Μακαρίου του θείου, Θεσσαλονίκης καυχήματος, του την Εκκλησίαν φαιδρύναντος.

Οσίων στύλε τηλαυγές και πάμφωτε, η καθαρά σου ζωή, σε φωτός δοχείον, του αστέκτου έδειξε, και λύχνον παμφαέστατον, εν πιστοίς δαδουχούντα, αλήκτου βίου Μακάριε, τα σωτηριώδη διδάγματα.

Νοός σου έχων ασκητά περίδοξε, το βλέμμα προς τον Θεόν, εστραμμένον τρίβους, επί γης διώδευσας, αγάπης τε συνέσεως, και δικαίου· διόπερ, αγγέλων ως ισοστάσιον, σε αεί τιμώμεν Μακάριε.

**Θεοτοκίον.**

Ουρανομήκεσι φωναίς σε άδομεν, Θεοκυήτορ αγνή, και προστρέχομέν σοι, τω αφθόνω φρέατι, βλυστάνοντι αείποτε, ψυχοτροφόν τοις πάσιν, ύδωρ σβεννύον τους άνθρακας, των θεομισήτων πταισμάτων μου.

**Ωδή γ´. Ουρανίας αψίδος.**

Νουνεχώς τη μελέτη Αθωνιτων κλέϊσμα, νόμου και πατέρων σχολάζων, όντως Μακάριε, ξύλον ωράθης καρπόν, γνώσεως φέρον της θείας, της διακρινούσης σου, έργα και ρήματα.

Το πολίτευμα έχων εν ουρανοίς όσιε, οίκον και πατρίδα γηΐνην έλιπες Άθωνος, του ιερού οικιστής, οφθείς και Βατοπεδίου, της μονής εντρύφημα, θείον Μακάριε.

Ως στρουθίον μονάζον επί δώματος μόνον Θεώ Μακάριε, θεόφρον προσωμίλεις, εν Όρει τω Αγίω, ο εφέσει επέλεξας, όλη ψυχής ασκητά, ως καλιάν σων πόνων.

Σεμνυνόμενος πάτερ εν Χριστού τη αγάπη επώφθης τέμενος, χρηστότητος και πάσι, μειλίχιος εφαίνου, ως της θείας ελλάμψεως, φωτοειδές ασκητά, πεπληρωμένος όλος.

**Θεοτοκίον.**

Μετανοίας μοι πύλας τω αχρείω σου δούλω Παρθένε ανοίξον, και τας σωτηριώδεις, ανέρχεσθαι βαθμίδας, Αγαθή με αξίωσον, αποταγής του Σατάν, δεικνύουσά με βάθρον.

**Κάθισμα. Ήχος πλ. δ´. Την σοφίαν και Λόγον.**

Αθυμούντων παρακλήσιν κραταιάν, βακτηρίαν γερόντων σωφρονιστήν, νεότητος πρύτανιν, ασκουμένων υμνήσωμεν, το κλέος θεολόγων, δογμάτων υπέρμαχον, αζύγων ποδηγέτην, καμνόντων συμπάθειαν, άρτον πενομένων, και κραταίωμα πάντων, πιστών θεοφρούρητον, αριστέα Μακάριον, κράζοντες· Χριστώ τω Θεώ, των πταισμάτων, πρέσβευε δωρήσασθαι, τοις σε απαύστως τιμώσι, πανόλβιε άφεσιν.

**Δόξα. Το αυτό. Και νυν. Της Εορτής.**

Τον τεχθέντα ως βρέφος εν Βηθλεέμ, εκ Παρθένου πανάγνου υπερφυώς, και όνπερ ανύμνησαν, των αγγέλων τα τάγματα, εν τη Αυτού γεννήσει, θαυμάζει ερχόμενον, εν ρείθροις Ιορδάνου, λαβείν θείον βάπτισμα, ως βροτόν τον Κτίστην, υφηλίου απάσης, Θεάνθρωπον Κύριον, Ιωάννης ο Πρόδρομος, τρέμων δε βοά προς Αυτόν· πως ο δούλος, Κορυφήν την άχραντον, αυτού του Δεσπότου, εγγίσαι δυνήσεται.

**Ωδή δ´. Συ μου ισχύς.**

Μύρον τερπνόν, νήψεως χέεις τοις πέρασι, μυροθήκη, ώσπερ θείου Πνεύματος, υπακοής γαρ συ ακραιφνούς, και ακτημοσύνης, δειχθείς πάτερ οσφράδιον, κατηύφρανας χορείας, των εν Βατοπεδίω, ασκουμένων Μακάριε.

Ασκητικούς, πόνους εν Άθω Μακάριε, και τη Πόλει, Βασιλίδι ήνεγκας, καρτερικώς κλέϊσμα οφθείς, μονοτρόπων θείων, και τον σταυρόν σου αράμενος, επ ὤμων τον αγώνα, τον καλόν άχρι τέλους, Παρακλήτου τω σθένει τετέλεκας.

Κόσμος λαμπρός, της μυστικής αναδέδειξαι, εν Κυρίω, βιοτής Μακάριε, μυσταγωγών τας ψυχάς ημών, προς τας αναβάσεις, τας θείας πατέρων άγαλμα, ως αρετών ταμείον, και ζωής της αγήρω, μυστιπόλος θεόφρον σοφώτατος.

**Θεοτοκίον.**

Άνθος τερπνόν, και θεοφύτευτον Άσπιλε, ωράϊσαν, αρετών σου πλήθεσι, πάσαν την γην έπλησας οσμαίς, θεϊκαίς τους πίστει, βοώντας· Θεογεννήτρια, δυσσώδη αμαρτίαν, αφ ἡμῶν πρεσβειών σου, ταις αρρήτοις οσμαίς αποδίωξον.

**Ωδή ε´. Ίνα τι με απώσω.**

Ράβδος γεγηρακότων, όρμος χειμαζόμενων χήρων αντίληψις, και των πενομένων, χορτασμός ανεδείχθης Μακάριε· όθεν σε τιμώμεν, και την σεβάσμιόν σου μνήμην, καταστέφομεν υμνών τοις άνθεσιν.

Ιλαρός τοις σοις τρόποις, πάτερ και τη όψει εφαίνου μειλίχιος, και ηδύς τω λόγω, τοις προς σε ερχομένοις εκάστοτε, νέμων πάσι σώφρον, της συμπαθείας σου το μάνα, και διδάγματα όντως σωτηρία.

Ουρανίων χαρίτων, κύαθε ο πάσι κιρνών αγαλλίασιν, δος πιείν μοι πάτερ, εκ της σης γεραράς οσιότητος, και ανομιών μου, σβέσον τον καύσωνα ευχών σου, ταις ψεκάσι Μακάριε δέομαι.

Νόμου θείου μελέτη, και πατέρων λόγοις σχολάζων Μακάριε, νουνεχώς ημέρας, και νυκτός ωράθης κατάκαρπον, ξύλον παρ ὑδάτων, εμφυτευθέν τας διεξόδους, το καρπόν φέρον θείας της γνώσεως.

**Θεοτοκίον.**

Χαίρε σκέπη του κόσμου, κρίνον παρθενίας και άνθος σεμνότητος, χαίρε σωφροσύνης, εκμαγείον και βάθρον συνέσεως, χαίρε προστασία, των σοι αεί καταφευγόντων, ευχαρίστως κραυγάζομεν Δέσποινα.

**Ωδή στ´. Την δέησιν.**

Αγχίνοιαν, ασκητά Μακάριε, χαρακτήρα ευπροσήγορον όντως, και ιλαρόν διαθέτων του ήθους, επιεικείας Χριστού ώφθης στέλεχος, και νοημάτων υψηλών, φωταυγές και λαμπρότατον τέμενος.

Ρημάτων σου, των σοφών Μακάριε, αστραπή ως φωτοφόρος η χάρις, αζυμιτών κατεφώτισε σκότη, και ορθοδόξων καρδίας ελάμπρυνε, των οδοδείκτην ακριβή, προς το φως σε εχόντων το άδυτον.

Ακρώρεια, πολιτείας κρείττονος, εν μονή Βατοπεδιου επώφθης , εν η ως πύκτης γενναίος προσμείνας, ενιαυτούς ικανούς το αξίωμα· του πρεσβυτέρου και σοφού, μυστιπόλου Μακάριε είληφας.

Λευκάνθεμον, αρετής Μακάριε, φυτευθέν εν του Χριστού τω λειμώνι, του Παντοκράτορος μάνδραν εν Πόλει, τη Βασιλίδι την ούσαν πριν έρημον, ταις των ιδρώτων σου ροαίς, εις τερπνότατον κήπον μετέτρεψας.

**Θεοτοκίον.**

Απείρανδρε, Θεοτόκε Δέσποινα, της σης δόξης μεγαλεία υμνών σου,, δαβιτικώς εν ωδαίς ηδυφθόγοις, αναβοώ σοι· προστάτις του δούλου σου, και κλίμαξ πέλεις νοητή, προς Θεόν με ταχύ η ανάγουσα.

**Κοντάκιον. Ήχος πλ. δ´. Τη υπερμάχω.**

Θεσσαλονίκης τον βλαστόν τον θεοφύτευτον, Βατοπεδίου ασκητήν τον οσιώτατον, και μονής του Παντοκράτορος εν τη Πόλει, Βυζαντίου προεστώτα τον σοφώτατον, ευφημήσωμεν ως μύστην θείας χάριτος, ανακράζοντες· Χαίρε πάτερ Μακάριε.

**Ο Οίκος.**

Άγγελος εν ασκήσει, και σοφός εν τη γνώσει, Μακάριε τοις πάσιν επώφθης· χαμαιζήλους σαρκός γαρ ορμάς, παριδών αγγέλων βιοτήν όσιε, καμάτοις νυχθημέροις σου, επόθησας διο βοώμεν·

Χαίρε, απαύγασμα της σοφίας·

χαίρε, φωταύγεια εγκρατείας·

Χαίρε, Ορθοδόξων κρηπίς τε και στήριγμα·

χαίρε, κακοδόξων απάντων το ήττημα·

Χαίρε, ύψος ταπεινώσεως και χρηστότητος κανών·

χαίρε, βάθος θείας γνώσεως και σεμνότητος εικών·

Χαίρε, ότι εδείχθης του Χριστού θείος θύτης·

χαίρε, ότι επώφθης μονοτρόπων αλείπτης·

Χαίρε, μονής πυρσέ Παντοκράτορος·

χαίρε, πηγής χαρίτων ρους άγιος.

Χαίρε, πυξίς ασκουμένων του Άθω·

χαίρε, παγίς του εχθρού του βεβήλου.

**Χαίρε, πάτερ Μακάριε.**

**Συναξάριον.**

Τη Η τοῦ αυτού Μηνός, μνήμη του οσίου Μακαρίου του επιλεγομένου Μακρή, του εκ Θεσσαλονίκης ορμωμένου, εν τη μονή του Βατοπεδίου ασκήσαντος και ηγουμένου χρηματίσαντος της εν Κωνσταντινουπόλει Μονής του Παντοκράτορος.

Λόγοις και πράξεσι Χριστώ παιδιόθεν,

ασκητά ευηρέστησας Μακάριε.

Άθως Μακάριε ση αγωγή χαίρει,

και Βυζάντιον των αρετών σου πλήθει.

Ο οσιώτατος πατήρ ημών Μακάριος τουπίκλην Μακρής πατρίδα έσχε την προκαθεζομένην πασών των πόλεων της Μακεδονίας, την περίλαμπρον και αγιοτόκον Θεσσαλονίκην. Ευμοιρήσας τυχείν παιδείας Ελληνικής πλήρους κάτοχος εγένετο ρητορικής, φιλοσοφίας, έτι δε γεωμετρίας και αστρονομίας. Πόθον όμως έχων μοναχικής πολιτείας παιδιόθεν κατέλιπε πάσαν την θύραθεν γνώσιν και ζηλών την θείαν και σωτήριον ώκησεν εν Άθωνι εν τη εκείσε μονή του Βατοπεδίου. Ενταύθα διανύσας θεοφίλως το της δοκιμασίας στάδιον εκάρη μοναχός· και είτα επαξίως προήχθη εις τον της διακονίας βαθμόν. Προσκληθείς μετά του Γέροντος αυτού εις Κωνσταντινούπολιν μετέβη και παρέμεινεν εκείσε επί διετίαν. Επιστρέψας εις το Όρος της αυτού μετανοίας ειργάζετο αόκνως την ταπείνωσιν και προσευχήν. Εκλεγείς ηγούμενος της εν τη Βασιλίδι των Πόλεων Μονής του Παντοκράτορος και Μέγας Πρωτοσύγκελλος της Μεγάλης του Χριστού Εκκλησίας επανήλθεν εις Κωνσταντινούπολιν, όπου διεκρίθη δια την ακάματον εργατικότητα και πολλήν αυτού συμπάθειαν προς τον πλησίον. Αποσταλείς εις Ρώμην προς θεολογικόν μετά των Λατίνων διάλογον υπερημύνθη σθεναρώς των πατρώων δογμάτων. Εκοιμήθη εν Κυρίω λιπών άτρωτον την παρακαταθήκην της πίστεως και κατευφράνας τους δήμους των Ορθοδόξων.

 Τη αυτή ημέρα, Μνήμη της Οσίας Μητρός ημών Δομνίκης.

Λιπούσα την γην ουρανόφρων Δομνίκα,

Εις ουρανούς ανήλθεν, ώσπερ ηγάπα.

Δομνίκαν ογδοάτη πότμου λάβε νυξ ερεβεννή.

 Αύτη ην επί Θεοδοσίου του μεγάλου βασιλέως. Παρέτεινε δε έως Λέοντος και Ζήνωνος. Υπήρχε δε εκ πόλεως Καρθαγένης της προς Καρχηδόνα. Κατά τινα δε οικονομίαν, μεθ’ ετέρων τεσσάρων παρθένων, εν Κωνσταντινουπόλει παρεγένετο. Νεκτάριος δε, ο τηνικαύτα Αρχιεπίσκοπος, εξ αποκαλύψεως θείας, αυτάς εδέξατο, και του Αγίου Βαπτίσματος κατηξίωσεν. Υπελθούσα δε τον μονήρη βίον η Οσία, και ανδρικοίς πόνοις εγγυμνασμένη, εις άκρον προελθούσα ασκήσεως, και θαύματα ενεργείν καταξιωθείσα, και περί των εσομένων πολλοίς προθεσπίσασα, προς Κύριον εξεδήμησε.

 Τη αυτή ημέρα, Μνήμη του Οσίου Πατρός ημών Γεωργίου του Χοζεβίτου.

Συν δάκρυσι σπείραντι τω Γεωργίω,

Καιρός θερίζειν εστί συν ευθυμία.

Ούτος, αφήσας πατρίδα και γένος και όλην την του κόσμου προσπάθειαν, υπήγεν εις τα Ιεροσόλυμα, δια να προσκυνήση τον Ζωοδόχον Τάφον του Σωτήρος ημών Ιησού Χριστού. Αφ’ ου δε επροσκύνησεν όλους τους πέριξ της Ιερουσαλήμ ιερούς και αγίους, και πολλού θαύματος γέμοντας τόπους, και αφ’ ου απήλαυσε την τούτων αγιότητα και χάριν, ύστερον φέρων έδωκε τον εαυτόν του εις το μοναστήριον το ούτως ονομαζόμενον του Χοζεβά, από το οποίον ωνομάσθη και Χοζεβίτης, και γενόμενος μοναχός, συνηριθμήθη με τους εκεί πατέρας και αδελφούς. Τόσον δε ανδρείος και πρόθυμος εφάνη από την αρχήν ο αοίδιμος εις πάντα πόνον και σκληραγωγίαν ασκητικήν, ώστε εμιμείτο τον δι’ ημάς κατά σάρκα νεκρωθέντα Χριστόν τον Θεόν, και εσπούδαζε να συννεκρωθή με αυτόν και συσταυρωθή δια της απαθείας ως αν ήτο άσαρκος, όθεν εξέπληττεν όλους και παρεκίνει αυτούς προς τον ζήλον και μίμησιν της υπερφυσικής αυτού ανδρείας και γενναιότητος. Φθάσας λοιπόν εις το άκρον της απαθείας, εφάνη γεμάτος από την χάριν του παναγίου Πνεύματος, όθεν έβαλε τον εαυτόν του ως στήλην έμψυχον και εικόνα πάσης αρετής έμπροσθεν εις τους αδελφούς του μοναστηρίου του και εις όλους τους άλλους, και μέχρι τέλους δεν συγκατέβη ο τρισόλβιος από την ακρίβειαν της ασκήσεως. Δια τούτο και εύρεν ανάπαυσιν από τους πολλούς του αγώνας και κόπους, εκδημήσας προς τον ποθούμενον Θεόν, δια να απολαμβάνη καθαρώτερον και εναργέστερον συν τοις Αγγέλοις την εκ της Αγίας Τριάδος επεμπομένην έλλαμψιν και μακαριότητα.

 Τη αυτή ημέρα, Μνήμη των Αγίων Μαρτύρων Ιουλιανού και Βασιλίσσης και των συν αυτοίς Κελσίου και Αντωνίου.

Ιουλιανώ πολλά και Βασιλίσση,

Έπαθλα κείνται, κειμένοις εκ του ξίφους.

Τέμνει κεφαλήν το ξίφος την Κελσίου,

Και συν κεφαλή τη δε την Αντωνίου.

Ο Άγιος Μάρτυς Ιουλιανός, κατά τους χρόνους ην Διοκλητιανού και Μαρκιανού ηγεμόνος εν Αντινόου πόλει της Αιγύπτου. Ος την νομίμως αυτώ συναφθείσαν γυναίκα, Βασίλισσαν ονόματι, έπεισεν εν αγνεία διαμένειν· ην εν Μοναστηρίω γυναικών αποκείρας, και αυτός εν ετέρω εμόνασε, και ηγείτο ανδρών ωσεί χιλιάδων δώδεκα. Κατασχεθείς δε, και τον Χριστόν μη αρνησάμενος, αλλά μυκτηρίσας τα είδωλα, εις θυμόν και οργήν τον ηγεμόνα κινεί, ος παραυτίκα το Μοναστήριον πυρπολεί, εν ω και ενεπρήσθησαν πάντες οι εκείσε προσφυγόντες επίσκοποι και ιερείς και λοιποί κληρικοί της χώρας. Και ούτως επληρώθη αυτών η μαρτυρία.

Ο δε Άγιος Ιουλιανός, απλωθείς επ’ εδάφους, τύπτεται. Και σιδηροίς δεσμοίς ενειληθείς, συντρίβεται τα οστά, ότε και εις των υπηρετών εκκοπείς τον οφθαλμόν, πιστεύσας, και ιαθείς παρά του Μάρτυρος, την κεφαλήν αφαιρείται. Και Κέλσιος, ο του ηγεμόνος παις, μετά είκοσι στρατιωτών, επίστευσεν εις τον Χριστόν, επειδή νεκρόν αναστάντα είδον δια προσευχής του Αγίου. Δια τούτο, κελεύσει του ηγεμόνος, πρώτον μεν φρουρείται, είτα εν λέβησι πεπυρωμένοις ρίπτεται, άμα και τοις επτά υιοίς του άρχοντος, ήδη πιστεύσασι, και τω πρεσβυτέρω Αντωνίω και τω εκ νεκρών αναστάντι, Αναστασίω. Επεί δε αβλαβείς εξήλθον χάριτι Χριστού, πολλοί επίστευσαν άμα συν τη μητρί Κελσίου. Παραστάντων δε των Αγίων ενώπιον του ηγεμόνος, αυτίκα δια προσευχής αυτών, τα εν τω ναώ είδωλα συνετρίβησαν, και ο ναός υποβρύχιος γέγονεν. Αχθέντες δε οι Άγιοι, φακέλοις παπύρων, διαβρόχων ελαίω, τα άκρα των χειρών και των ποδών προσδεθέντες, ανήφθησαν. Επεί δε ουκ ελυμήνατο αυτούς το πυρ, του μεν Αγίου Ιουλιανού, και του παιδός Κελσίου, το δέρμα της κεφαλής απέσυραν. Τους δε οφθαλμούς του πρεσβυτέρου Αντωνίου ογκίνοις εξώρυξαν. Την δε μητέρα Κελσίου απηώρησαν. Μετά δε ταύτα, θηρίοις τους Αγίους παρέδωκαν, αφ’ ων οι μακάριοι απήμαντοι διαφυλαχθέντες, ξίφει τας κεφαλάς απετμήθησαν. Τελείται δε η αυτών Σύναξις εν τω αγιωτάτω αυτών μαρτυρίω, τω όντι πλησίον του Φόρου.

 Τη αυτή ημέρα, οι δια του Αγίου Ιουλιανού πιστεύσαντες τω Χριστώ άνδρες, ξίφει τελειούνται.

Χρισσού συνέντες άνδρες αληθές σέβας,

Προύδωκαν εις θάνατον αυτούς εμφρόνως.

 Τη αυτή ημέρα, η δια του Αγίου Ιουλιανού πιστεύσασα γυνή του ηγεμόνος, ξίφει τελειούται.

Χριστού πόθω τρωθείσα μήτηρ Κελσίου,

ανδρός κατεφρόνησε και των βασάνων.

 Τη αυτή ημέρα, Μνήμη του εν αγίοις Πατρός ημών Κύρου, Αρχιεπισκόπου Κωνσταντινουπόλεως. Τελείται δε η αυτού Σύναξις εν τη σεβασμία Μονή της Χώρας, και εν τη Μεγάλη Εκκλησία εν ημέρα Κυριακή. Ο σην μελίζων σάρκα Κύρος Χριστέ μου, Σαρκός διαστάς, σω παρίσταται θρόνω.

Ο Κύρος ούτος ήτον επί Κωνσταντίνου του Κοπρωνύμου και εικονομάχου, του βασιλεύσαντος εν έτει ψμα (741)· επατριάρχευσε δε χρόνους εξ, κατά τον Μελέτιον.

 Τη αυτή ημέρα, Μνήμη του Αγίου Ιερομάρτυρος Καρτερίου.

Πάλαιε Καρτέριε προς πυρ και δόρυ,

Το καρτερόν σου προς πάλας δεικνύς δύω.

Ούτος υπήρχεν επί Διοκλητιανού και Ουρβανού ηγεμόνος Καισαρείας της Καππαδοκίας, ιερεύς και διδάσκαλος των χριστιανών. Οίκον δε ευκτήριον δειμάμενος, και πολλά πλήθη των χριστιανών συναγαγών, εδίδασκε μόνον σέβεσθαι τον Χριστόν, Θεόν όντα αληθινόν, και πλην αυτού μη ειδέναι έτερον. Διαβληθείς ουν επί του ηγεμόνος απέκρυψεν εαυτόν· ο δε Κύριος επιφαίνεται αυτώ, και φησιν· Άπελθε Καρτέριε, και εμφάνισον σεαυτόν τοις ζητούσί σε, εγώ δε έσομαι μετά σου· δει γαρ σε πολλά παθείν υπέρ του ονόματός μου, και πολλοί δια σου πιστεύσαντες σωθήσονται. Ο δε Άγιος χαράς πλησθείς, και ευχαριστίαν τω Θεώ αναπέμψας, εαυτόν κατεμήνυσε. Και πρώτον μεν τη ειρκτή εγκλείεται, έπειτα παραστάς τω ηγεμόνι, εκελεύετο επιθύειν τω Σαράπιδι. Ο δε δι’ ευχής τούτον καταβαλών, υπό εκκαίδεκα στρατιωτών βάκλοις τύπτεται, ετέρων τεσσάρων δημίων επικειμένων αυτώ. Είτα κρεμάται επί ξύλου, και ξύρω τους όνυχας των χειρών και των ποδών αφαιρείται, και σιδηροίς όνυξιν άπαν καταξαίνεται το σώμα. Αυτός δε, δι’ επιφανείας Αγγέλου, υπεράνω των βασάνων γενόμενος, υγιής αποκατέστη. Αλλά και πάλιν, κελεύσει του ηγεμόνος κατενεχθείς, τρυπάται σιδήρω τους αστραγάλους, και ύννιν πεπυρωμένην δέχεται κατά του στήθους. Μετά τούτο κελεύεται καθεσθήναι εν τηγάνω σιδηρώ, λίαν εκπυρωθέντι, και σούβλαις πεπυρωμέναις τους πόδας διατρυπηθήναι, και τη ειρκτή εναπορριφήναι. Οψίας δε γενομένης, φανείς πάλιν ο Σωτήρ, απαλλάττει αυτόν των δεσμών, και ανακτάται, και των θυρών της φυλακής έξωθεν αγαγών, ίστησι. Διο και πολλοί των θεασαμένων αυτόν υγιή, φοιτώντες προς αυτόν, εβαπτίζοντο, και νοσημάτων ων είχον, απηλάττοντο. Μετά ταύτα πάλιν εξαρτάται λίθοις μεγίστοις τας χείρας και τους πόδας, και την γαστέρα τύπτεται βάκλοις, και λαμπάσι κατακαίεται, επιρραινομένοις τέαφον και πίσσαν, κατά τας πληγάς διερχόμενα. Και αύθις μόλυβδον καχλάζοντα κατά του στόματος δέχεται. Και κασίδα σφοδρώς πυρωθείσαν, τη κεφαλή επιδέχεται. Το δε τελευταίον, πυρί εμβάλλεται, ύμνοις ευχαριστίας τω Θεώ αναπέμπων, εξ ου και αλώβητος διέμεινεν. Ιουδαίος δε τις των παρεστώτων, λίαν μανείς, και δόρυ σπασάμενος και κατά της του Αγίου πλευράς διελάσας, τον θάνατον αυτώ επηνέγκατο. Και πρώτον μεν, εξήλθεν ύδωρ πολύ, ως και αυτήν σβεσθήναι την κάμινον, ύστερον δε, αίματος εξελθόντος, την ψυχήν αφήκεν εις χείρας ζώντος Θεού.

 Τη αυτή ημέρα, ο Άγιος Αττικός, Πατριάρχης Κωνσταντινουπόλεως, εν ειρήνη τελειούται.

Όλην υπερβάς την ύλην του σαρκίου,

Ήκεις όλος νους Αττικέ προς τους Νόας.

Ούτος έγινε Πατριάρχης Κωνσταντινουπόλεως κατά τους χρόνους Αρκαδίου του βασιλέως εν έτει τυε (395) μετά τον Αρσάκιον, κατήγετο δε από την Σεβάστειαν της Αρμενίας, άνθρωπος ευλαβής, και τον βίον ασκητικός, και μετρίως πεπαιδευμένος· εκυβέρνησε δε αυτός την Εκκλησίαν χρόνους είκοσι. Σημείωσαι, ότι Κελεστίνος ο Πάπας, εν τη προς τους Κωνσταντινουπολίτας επιστολή τον Αττικόν τούτον ονομάζει διδάσκαλον της καθολικής πίστεως

 Τη αυτή ημέρα, Μνήμη των Αγίων Μαρτύρων Θεοφίλου Διακόνου και Ελλαδίου λαϊκού.

Πυρ ζεύγος ανδρών εν μεταφρένοις φέρει,

Επισκιωθέν του Θεού μεταφρένοις.

Ούτοι υπήρχον Λίβυες. Δια δε την εις Χριστόν ομολογίαν συσχεθέντες, ήχθησαν τω ανθυπάτω. Και επιμείναντες τη πίστει, ξέονται σφοδρώς. Είτα δεθέντες χείρας και πόδας, πυρί και σιδήρω κατά των μεταφρένων κατακαίονται, και οστράκοις οξέσι κατακεντούνται. Επί πολύ δε της βασάνου παραταθείσης, απέδωκαν τας ψυχάς τω Κυρίω.

Τη αυτή ημέρα ο Άγιος Προφήτης Σαμέας ο Ελαμίτης, εν ειρήνη τελειούται.

Εν γη το μέλλον ουκ έτι χρα Σαμέας,

Άνω γαρ ούτος ο προφητικός τρίπους.

Ούτος, είχε και βιβλίον προφητικόν· αλλά τώρα ουχ ευρίσκεται, και μαρτυρεί τούτο η θεία Γραφή, λέγουσα περί του βασιλέως Ροβοάμ: Και λόγοι Ροβοάμ οι πρώτοι και έσχατοι, ουκ ιδού γεγραμμένοι εν τοις λόγοις Σαμέου του προφήτου, και Αδδώ του ορώντος και πράξεις αυτού; (Β Παραλειπομένων, κβ 15.) Ούτος ο προφήτης εμπόδισε τον Ροβοάμ υιόν Σολομώντος ότε ητοιμάζετο να συγκροτήση πόλεμον κατά των δέκα φυλών του Ισραήλ, διότι απεστάτησαν μεν από αυτόν, υπήγον δε με τον Ιεροβοάμ τον δούλον του Σολομώντος εις την Σαμάρειαν· όθεν και κατέπαυσε τον κατ’ εκείνων πόλεμον, καθώς είναι γεγραμμένον εις την Γ τῶν Βασιλειών, εν κεφαλαίω ΙΒ .

Τη αυτή ημέρα, ο Όσιος Αγάθων εν ειρήνη τελειούται.

Ως ηγαθύνθην Αγάθων την Καρδίαν,

Ειρηνικού σου και μόνου μνησθείς τέλους.

Περί του Οσίου τούτου γράφεται εν τω Γεροντικώ, ότι ακούοντες τινές, ότι έχει μεγάλην διάκρισιν, ηθέλησαν να τον δοκιμάσωσιν εάν οργίζεται. Όθεν είπον αυτώ: Συ είσαι ο Αγάθων; ακούομεν ότι είσαι πόρνος και υπερήφανος. Ο δε Όσιος είπε: Ναι, ούτως έχει η άλήθεια. Πάλιν είπον: Συ είσαι ο Αγάθων ο φλύαρος και κατάλαλος; Ο Όσιος απεκρίθη: Ναι, εγώ είμαι. Οι δε, πάλιν είπον: Συ ει Αγάθων ο αιρετικός; Ο Όσιος απεκρίθη: Ουκ ειμί αιρετικός. Εκείνοι δε παρεκάλεσαν αυτόν λέγοντες: Διατί τα μεν άλλας ύβρεις εδέχθης, ταύτην δε ουκ εβάστασας; Απεκρίθη ο γέρων: Εκείνας μεν εδέχθη, διότι είναι όφελος εις την ψυχήν μου, το δε αιρετικός χωρισμός εστιν από του Θεού, και δια τούτο δεν το εδέχθην. Οι δε ακούσαντες εθαύμασαν την διάκρισίν του.

Ούτος ο Όσιος έφθασεν εις την τελείαν αγάπην, και δια τούτο είπε το αξιομνημόνευτον τούτο λόγιον: Ήθελον να εύρω ένα λώβον, και εγώ μεν να λάβω το λωβόν σώμά του, εις αυτόν δε να δώσω το ιδικόν μου υγιεινόν. Ο Όσιος ούτος εύρεν εις την αγοράν ένα ξένον ερριμένον ασθενή και ανεπιμέλητον. Όθεν ενοικίασεν οικίαν και επεσκέφθη τον ασθενή εξ μήνας, έως ου έγινεν υγιής. Ερωτηθείς ο Αγάθων παρά τινος θέλοντος οικήσαι μετά αδελφών, απεκρίθη: Ως εν τη πρώτη ημέρα, εν η εισήλθες κατοικήσαι μετ’ αυτών, ούτω φύλαξον την ξενιτείαν σου πάσας τας ημέρας της ζωής σου, ίνα μη παρρησιάση μετ’ αυτών. Η γαρ παρρησία έοικε καύσωνι μεγάλω, ος όταν γέννηται, πάντες φεύγουσιν από προσώπου αυτού, και των δένδρων τον καρπόν διαφθείρει. Ηρώτησε δε αυτόν ο Αββάς Μακάριος: Τόσον κακή είναι η παρρησία; Απεκρίθη ο Αγάθων: Ουκ έστιν έτερον πάθος χαλεπώτερον της παρρησίας, γεννήτρια γαρ έστι πάντων των παθών.

 Τη αυτή ημέρα, Μνήμη του Οσίου Σεβερίνου, φωτιστού της Αυστρίας.

 Τη αυτή ημέρα, Μνήμη του Οσίου Θεοδώρου, κτήτορος και ηγουμένου της Μονής της Χώρας εν Κωνσταντινουπόλει.

 Τη αυτή ημέρα, Μνήμη του Οσίου Ησαΐα του εν Βάλαμω Φιλανδίας.

 Τη αυτή ημέρα, Μνήμη του Οσίου Παϊσίου του Ούγκλιχ εν Ρωσσία.

 Τη αυτή ημέρα, Μνήμη του Οσίου Γρηγορίου του Εγκλείστου, της Μονής του Οσίου Θεοδοσίου της Μεγάλης Λαύρας των Σπηλαίων του Κιέβου.

 Τη αυτή ημέρα, Μνήμη της Αγίας Μεγαλομάρτυρος Κυράννης, της εξ Όσσης της Θεσσαλονίκης καταγομένης, αθλησάσης δε εν έτει 1751.

Κυράννα παθών και βασάνων κυρία

Φανείσ' απήλθε προς Κύριον κυρίων

Αύτη η πάγκαλος του Σωτήρος νύμφη, η κυριώνυμος φερωνύμως Κυράννα, κατήγετο εκ τινος χωρίου, ο πάλαι μεν εκέκλητο Αββυσώκα, νυν δε ωνόμασται Όσσα, εγγύς που της Θεσσαλονικέων πόλεως κειμένου. Προήλθεν εξ ευσεβών και φοβουμένων τον Κύριον γονέων, και ην εν έτει, αψνα (1751), ούσα πάνυ κατά την όψιν ωραία, πολλώ δε μάλλον ωραιοτέρα κατά ψυχήν, παρθενία φαιδρυνομένη και καταλλήλω βίω εν ήθεσι και τρόποις σεμνοίς, διαπρέπουσα. Ούτω διήγεν η κόρη· αλλ' ο αεί φθονών τοις καλοίς αρχέκακος όφις, βασκάνω οφθαλμώ και ολεθρίω ροπή επήλθεν αυτή· αμηχάνως γαρ έχων προς το μολύνειν αυτήν εκτόποις εννοίαις, και φθοροποιοίς λογισμοίς αφορώσαν ατενώς τη καθαρότητι της ουρανίου κοινωνίας, υποδύς Αγαρηνόν τινα, ος τη ιδία διαλέκτω Γενίτσαρος κέκληται, (ούτος γαρ εξισωτής ετύγχανεν εν τη πατρίδι της αγίας), και ος εμπαθεί αλούς έρωτι, επειράτο ποικίλοις τρόποις υπαγαγείν την παρθένον τη εαυτού επιθυμία· αλλ' η μακαρία ουδόλως προσέχουσα τοις του δυσσεβούς λόγοις, ίστατο ατρέμα και ακλόνητος, παρ᾽ ουδέν ηγουμένη επαγγελίας και απειλάς και κολακείας, της μεστής θανατηφόρου ιού γλώσσης του αντικειμένου καταφρονούσα βασάνων και επαπειλουμένου θανάτου. Αποτυχών του σκοπού ο μιαρός, υπερζέσας τω θυμώ συν ετέροις ομοφύλοις Γενιτσάροις ως θήρες αρπάσαντες την μακαρίαν παρθένον, ήγαγον τω της Θεσσαλονίκης κριτή, ψευδώς καταμαρτυρούντες ως ότι υπέσχετο αρνηθήναι την εαυτής εις Χριστόν πίστιν, και ελθείν μετ' αυτού εις γάμου κοινωνίαν· οι δε τεκόντες ηκολούθουν τη κόρη, αλλ' εσύστερον δειλία ληφθέντες, εκρύβησαν εκεί που. Τότε δη τότε πάντες οι ώδε Αγαρηνοί παντοίας μηχανάς και τρόπους μετήλθον, και δαψιλείς επαγγελίας και δωρεάς επηγγείλαντο τη κόρη· Αλλ' η μακαρία Κυράννα ίστατο απτόητος και απερίτρεπτος, εν ουρανίω φρονήματι και εδραία ψυχική παραστάσει, μηδέν υφορωμένη, ένα δε μόνον λόγον αναφωνούσα: χριστιανή ειμι και έσομαι, γνώτε ω παράνομοι, και νυμφίον κέκτημαι τον εμόν Κύριον και Θεόν ημών Ιησούν Χριστόν, ω και ως προίκα και φερνήν προσφέρω την παρθενίαν μου· αυτόν εκ νεότητος επόθησα και ποθώ, ου δι' αγάπην ετοίμως έχω και τον εμόν εκχέαι αίμα, ως αν τούτου εν μεθέξει καθαρώτερον και τελειώτερον γένωμαι. Είπον ουν υμίν, τι έτι μέλλετε; εγώ γαρ αυτή ειμί και έσομαι εσαεί εν τη χάριτι του εμού νυμφίου και Σωτήρος Χριστού. Ταύτα ειπούσα ίστατο εφεξής σιωπώσα, και μηδεμίαν απόκρισιν τοις δυσσεβέσι διδούσα, αλλ' εν πολλή ευσχημοσύνη και σεμνότητι κλίνουσα την κεφαλήν προσηύχετο νοερώς τω εαυτής νυμφίω Χριστώ· ίνα ταύτην κραταιώση εν τω προκειμένω αγώνι άχρι τέλους. Εν εκείνη τη ώρα πεπλήρωται η καρδία αυτής θείας αγαλλιάσεως, αρρήτω ενεργεία του Αγίου Πνεύματος, και χαράς ουρανίου, και φανταζομένη νοερώς τον ωραίον κάλλει παρά πάντας γλυκύτατον Σωτήρα Χριστόν, εφαίνετο ως εν Παραδείσω περινοστούσα, και εν λήθη θεμένη τα της παρούσης σφαλλομένης ζωής, εν πολλή εφέσει επεθύμει δια τάχους υπέρ Χριστού θανείν, ίνα συν αυτώ ζήση αιώνια. Γνόντες ουν οι Αγαρηνοί την εν τω προσώπω αυτής επιλάμπουσαν φαιδρότητα, εκχυθείσαν εκ των ταμείων της ψυχής της μακαρίας, έτι δε, και το αμετάθετον της γνώμης, έθεντο εν ειρκτή, περισχόντες αυτήν τιμωρητικοίς σιδήροις και κλοιοίς· ο δε δυσσεβής εκείνος Γενίτσαρος, επί πλείον του σατανικού φίλτρου τιτρωσκόμενος βέλεσιν, αδεούς εισόδου τυχών, χορηγία ομοφύλου αυτού εξέχοντος, εισήρχετο οσώραι ελευθέρως τω δεσμωτηρίω και πλείστας θλίψεις και κακώσεις επέφερε τη αθληφόρω, έσθ' ότε και ετέρους επαγόμενος σύμφρονας, προς πλείονα ταλαιπωρίαν της μάρτυρος. Αλλ’ αύτη τω θείω κάλλει νοερώς ενατενίζουσα, ουδόλως προσείχε τοις τούτων ψυχοφθόροις ρήμασι, κάτω νεύουσα την κεφαλήν, και εν σιωπή επικαλουμένη το όνομα Κυρίου. Οι δε ασεβείς τύραννοι πρώτον ταις κολακείαις εθώπευον την μάρτυρα, είτα απειλαίς και τιμωρίαις και θυμώ έβαλλον και ο μεν έπαιε ξύλω ο δε μαχαίρα, έτερος λακτίσμασι, και άλλος πυγμαίς και ούτως απεχώρουν, ημιθανή καταλείποντες αυτήν. Και ταύτα διεπράττοντο εν ημέραις· ταις νυξίν ο δεσμοφύλαξ εκ των μασχαλών αιώρει ταύτην, αλύσεσι σιδηραίς τας χείρας έχουσαν δεδεμένας, και εν πολλή απηνεία έτυπτε και έδερεν αυτήν, έως ου έκαμνε τύπτων, ούτω δε ανηρτημένην, και τω κρύει και ψύχει, εν χειμερίω ώρα εκτεθειμένην, εγκαταλείπων απεχώρει. Εις δε τις Χριστιανός, ορών ταύτα, και εν ηρέμω ήδη καταστάσει τελούντι τω τα τοιαύτα κακουργούντι δεσμοφύλακι, προσήρχετο τούτω και ρήμασι παρακλητικοίς, επιτροπής τυγχάνων, έλυε την αγίαν των δεσμών, ήτις εν ατρέπτω υπομονή και ησυχία και σιωπή, εφαίνετο υπεράνω των δεινών, ως άλλη πάσχουσα, και όλω τω νω προσείχε ταις ουρανίαις απολαύσεσι. Τω τότε καιρώ ήσαν τω δεσμωτηρίω συγκάθειρκτοι Χριστιανοί τινες συν Εβραίοις και Οθωμανοίς, εκτίοντες ποινάς δι' επιμέμπτους πράξεις, οίτινες θεώμενοι ταύτα, οίκτω πολλώ κινούμενοι, ήλεγχον τον δεσμοφύλακα ως απηνή και αλιτήριον, τιμωρούντα ούτω σκληρώς αθώαν γυναίκα. Συν τούτοις και ο ρηθείς Χριστιανός ουκ επαύσατο εν πολλή πραΰτητι και λόγοις συμπαθείας, υπομιμνήσκων τούτω,τα της αδεκάτου κρίσεως του Θεού, ως αν αποστή της προς την μάρτυρα θηριωδίας. Αλλ' ούτος Προφητικώς φάναι, ωσεί ασπίς κωφή, και βύουσα τα ώτα αυτής μηδόλως προσέχων, επί πλείον εσκληρύνετο, και πλείοσι τιμωρίαις ηκίζετο την παρθένον· η θείω δυναμουμένη έρωτι, και πόθω τρεφομένη θεϊκώ, ούτε Γενιτσάρων θυμόν επτοείτο, ούτε ομοπίστων Χριστιανών παρακλήσεσιν εκάμπτετο, παρακαλούντων ταύτην ίνα γεύσηται βρώσεως, επεί ημέρας πλείους διήγε, μηδόλως τροφής γευομένη. Και δη τη εβδόμη ημέρα, τυραννηθείσης και αύθις σφοδρώς της αγίας χερσί του ρηθέντος ωμοτάτου Γενιτσάρου, οι εν τη ειρκτή συν τω καλώ εκείνω Χριστιανώ, απειλαίς και ελέγχοις έβαλον τον δεσμοφύλακα, διδόντα είσοδον τοις πάσι προς πλείονα ταλαιπωρίαν της μάρτυρος· ος ανανήψας συνήκε, και απέτρεψε τους και πάλιν προσελθόντας Γενιτσάρους εισελθείν· οίτινες χολωθέντες πάνυ, δυσμενεί ενεργεία τοις προύχοσιν αυτών κατά του δεσμοφύλακος εχώρησαν. Τούτο τα μάλα ηρέθισεν αυτόν· και τω θυμώ αύθις καταληφθείς, αρπάσας ως θηρ μαινόμενος την πολύαθλον μάρτυρα ανήρτησε, και λαβών σχίδακα ξύλου αμφοτέραις ταις χερσίν έτυπτεν απηνέστατα ο δυσμενής εν όλω τω σώματι αυτήν, μηδενός μέλους φεισάμενος. Την τοιαύτην απανθρωπίαν ορώντες οι συγκάθειρκτοι, επήραν φωνήν αυτών· ο δε αφήκε αυτήν ούτω κρεμαμένην ημίθνητον, και απελθών εν τινι εκεί δωματίω πρηνής πεσών, ήρξατο κλαίειν ηρέμα, βληθείς τοις κέντροις των ελέγχων του ρηθέντος Χριστιανού. Κρεμαμένης έτι της αγίας, ω του θαύματος· εξαίφνης φως μέγα έλαμψεν εν τη φυλακή, κατελθόν άνωθεν του στέγους ως αστραπή, ο και περικυκλώσαν το σώμα της μάρτυρος, εξεχύθη εν όλω τω δεσμωτηρίω και εφώτιζεν αυτό, δίκην λαμπρού ηλίου, η δε ώρα ην τετάρτη η και πέμπτη της νυκτός. Θάμβος συνέσχε τους εκεί Χριστιανούς επί τω θεάματι τούτω κράζοντας μεγαλοφώνως το Κύριε ελέησον, οι δε Εβραίοι έπεσον χαμαί, μη δυνάμενοι ατενίσαι τω οραθέντι φωτί, και οι ᾽Οθωμανοί φόβω μεγάλω ληφθέντες εδόκουν φλεχθήναι, ουρανίω πυρί, ενδίκω κρίσει της αδίκως πασχούσης Χριστιανής. Τότε ο ευσεβής Χριστιανός, είκων ρήμασι του τρόμω πολλώ συνεχομένου δεσμοφύλακος, προσήλθε τη αγία και εύρεν αυτήν ήδη τετελειωμένην· και το μεν θείον φως απέπτη, άρρητος δε ευωδία περιεχύθη, ενεργεία του θείου Πνεύματος και καθελών το κατάστικτον τοις μαρτυρικοίς στίγμασι σώμα της μακαρίας εν πολλή ευλαβεία, και φώτα ανάψας, και θυμιάσας ως έδει, παρεκάθητο τούτω δοξάζων τον Χριστόν τον αξιώσαντα αυτόν τοιαύτης διακονίας και υπουργίας. Επιφαυσάσης δε της ημέρας, ανηγγέλθη ταύτα πάντα τη πόλει Θεσσαλονικέων, και οι μεν ευσεβείς έχαιρον επί τοις τροπαίοις της μάρτυρος, οι δε ασεβείς κατησχύνοντο. Προσελθόντες δε άνδρες ευλαβείς, έλαβον οσίαις χερσί το λείψανον της αγίας, και παρέδωκαν αυτό, δάκρυσιν αγαλλιάσεως και κατανύξεως, πρεπούση ταφή, τα δε ιμάτια της μακαρίας διεμερίσαντο οι πιστοί προς αγιασμόν, εις δόξαν Χριστού του φιλανθρώπου Θεού και Σωτήρος, ημών.

 Τη αυτή ημέρα, Μνήμη του Αγίου Οσιομάρτυρος Γρηγορίου του θαυματουργού, της Μονής του Οσίου Θεοδοσίου της Μεγάλης Λαύρας των Σπηλαίων του Κιέβου.

Τη αυτή ημέρα, Μνήμη του Αγίου Μάρτυρος Αβώ, του από Μουσουλμάνων, εκ Βαγδάτης και εν Τυφλίδα Γεωργίας μαρτυρήσαντος, εν έτει 786 μ. Χ.

 Τη αυτή ημέρα, ο Άγιος Γρηγόριος επίσκοπος Μοισίας, εν ειρήνη τελειούται εν έτει 1012 μ. Χ.

 Τη αυτή ημέρα, ο Άγιος Ιερομάρτυς Ισίδωρος ο πρεσβύτερος, και οι συν αυτώ 72 Μάρτυρες εν Γιούρεβ της Εσθονίας, υπό των Λατίνων τελειούνται εν έτει 1472.

Ταις αυτών αγίαις πρεσβείαις, ο Θεός, ελέησον και σώσον ημάς. Αμήν.

**Ωδή ζ´. Παίδες Εβραίων.**

Μύρον εξέβλυζον οι λόγοι, οι σεπτοί σου ως του έαρος τα κρίνα, εναρέτου ζωής ευφραίνοντες τους πόθω, σοι προσιόντας όσιε, μονοτρόπων κοσμιότης.

Πίναξ συνέσεως ωράθης, και εικών της προς τον πέλας ευποιΐας· όθεν πάντες ημείς τιμώντές σε προφρόνως, γεραίρομεν Μακάριε, την σεπτήν σου πολιτείαν.

Ήλιος ώσπερ εγκρατείας, και πραότητος διέλαμψας εν κόσμω, ασκητών καλλονή και ήδισμα οσίων, Μακάριε τρισόλβιε, Βυζαντίου εν τω θόλω.

Στόματι σω τω θεοσοφώ, διετράνωσας δογμάτων αληθείας, ορθοδόξου λαού και δυτικών την πλάνην, διήλεγξας Μακάριε, των ρημάτων σου χειμάρρω.

**Θεοτοκίον.**

Μήτερ Θεού δεδοξασμένη, την πυρέσσουσαν τω πάθει αμαρτίαν, σου οικέτου ψυχήν θεράπευσον και άμφω, υγείαν δος μοι Δέσποινα, ίνα πόθω σε δοξάζω.

**Ωδή η´. Τον εν όρει αγίω.**

Αγαθότητος κέρας και ταμείον, ευσπλαγχνίας πολλής, Μακάριε εν Πόλει, τη Βασιλίδι χείρα βοηθείας μοι, τείνον ίνα μέλπω, σε ψαλμοίς και ύμνοις, ως θείον αρωγόν μου.

Καταπλήττει το ύψος και το βάθος, της σοφίας της σης, πιστών τας διανοίας, Βατοπεδίου σέμνωμα Μακάριε, και της γνώσεώς σου, της ενθέου όντως, το πέλαγος θεόφρον.

Ασωμάτων μιμούμενος τον βίον, ανεδείχθης σεπτός Χριστού ιεροφάντωρ, και ασκουμένων τύπος ενθεώτατος· όθεν σε υμνούμεν, εις αιώνας πάντας, Μακάριε αιώνος.

**Θεοτοκίον.**

Ρητορεύουσα γλώσσα ουκ ισχύει, μεγαλεία τα σα, Παρθένε ανυμνήσαι· συ γαρ μετά τον τόκον αδιάφθορος, ως και προ του τόκου, του σεπτού σου Μήτερ, αγνή διεφυλάχθης.

**Ωδή θ´. Εξέστη επί τούτο.**

Ιλύος το σον σώμα και την ψυχήν, οσιώτατε πάτερ Μακάριε, δια σεπτών, πόνων νυχθημέρων σου και λιτών, προσύλου απεκάθηρας· όθεν προς την κάθαρσιν και ημάς, και φυλακήν ιθύνεις, νοός τους σε τιμώντας, και μιμουμένους τους αγώνάς σου.

Ζηλώσας πολιτείαν Αθωνιτών, τους σους πόδας προς το Βατοπέδιον, ταχύ σεπτέ, ίθυνας και ώφθης υπογραμμός, αζύγων τιμιώτατε, πάτερ και σοφίας της του Θεού, ταμείον όθεν πάντες, Μακάριε σην μνήμην, την φωτοφόρον εορτάζομεν.

Εδέξω παναοίδιον εκ Θεού, χαρμονήν ως καμάτων αντίδωρον, των σων στερρών, και ζωής αγήρω κατατρυφών, Μακάριε τρισένδοξε, νυν τους σε γεραίροντας ευλαβώς, ταις σαις ευχαίς συντήρει, εκ των του αδηφάγου, εχθρού βελών αεί απήμονας.

**Θεοτοκίον.**

Ιδείν σε Θεομήτορ εν ουρανοίς, συν αγγέλοις και τόκου του θείου σου, την φωταυγή, και χαράς πληρούσαν ψυχάς μορφήν, αξίωσον τους μέλποντας, ύμνοις καθ εκάστην σε μυστικοίς, ως πρόξενον αλήκτου, χαράς και ευφροσύνης, ευλογημένη κόσμου Δέσποινα.

**Εξαποστειλάριον. Γυναίκες ακουτίσθητε.**

Φλεχθείς τω θείω έρωτι, Μακάριε φωτομορφε, αζύγων λύχνος επώφθης, πυρσεύων πάσαν την κτίσιν, βολαίς φιλοσοφίας σου, και βίου ενάρετου σου, ακτίσιν όθεν μνήμην σου, την παναγίαν τιμώντες, Φωτός πληρούμεθα πάντες.

**Της εορτής.**

Βροτών τα αγνοήματα, χωνεύσαι ο Φιλάνθρωπος, Σωτήρ ημών και Δεσπότης, προς Ιορδάνου τα ρείθρα, επέστη και ητήσατο, παρ’ Ιωάννου βάπτισμα, ωσεί βροτός ο άφθαρτος, τους εξ Αδάμ ευδοκήσας, αναγαγείν εκ του Άδου.

**Εις τους Αίνους. Ήχος α´. Των ουρανίων ταγμάτων.**

Την παναγίαν σου μνήμην σοφέ Μακάριε, πιστώς ανευφημούντες, της σης χάριτος μέλι, γευόμεθα ημών τας ψυχάς, το γλυκαίνον και κράζομεν· πικρίαν άχθους εκδίωξον αφ ἡμῶν, ταις προς Κύριον πρεσβείαις σου.

 Βατοπεδίου η μάνδρα σκιρτάτω σήμερον, του θείου Μακαρίου, ασκητού πανευφήμου, και σκεύους θείας χάριτος εκλογής, φαιδροτάταις ελλάμψεσι, λαμπρυνομένη καθάπερ γαρ φωταυγές, άστρον φαίνει κόσμον άπαντα.

 Των λειτουργών του Υψίστου σεπτόν διάκοσμον, το κλέος ιερέων, ηγουμένων οσίων, αγλάϊσμα νυν πάντες χρεωστικώς, τον Μακάριον μέλψωμεν, ψαλμοίς και ύμνοις ως άγγελον νυν εν γη, και ως άνθρωπον ουράνιον.

 Του Βυζαντίου τους δήμους σοφέ Μακάριε, κατηύφρανας σοις έργοις, ευποιΐας και λόγοις, χορείαν Ορθοδόξων δε αληθώς, θεοσοφοίς σου ρήμασι, δι ὧν συνέτριψας κράτος αζυμιτών, θεολόγων ακροθίνιον.

**Δόξα. Ήχος πλ. α´.**

Δεύτε λαοί κροτήσαντες χείρας, φαιδρώς πανηγυρίσωμεν, επί τη ενδόξω μνήμη, του σοφού εν ασκηταίς και θεολόγοις, Μακαρίου του σώφρονος· ούτος γαρ ως πηγή ορθοδόξου παρρησίας αείρροος, και φρέαρ αστείρευτον σοφίας και νήψεως, εξέβλυσεν ημίν νάματα σωτηριώδη· όθεν εξ αυτών αρυόμενοι πάντες, και πίνοντες μετ’ ευφροσύνης, Χριστόν ευλαβώς δοξολογήσωμεν, τον εν Ιορδάνη την φύσιν αγιάσαντα.

**Και νυν. Της εορτής. Ήχος β’ (Εκ του Μηναίου)**

Σήμερον ο Χριστός εν Ιορδάνη ήλθε βαπτισθήναι, σήμερον Ιωάννης άπτεται κορυφής Δεσπότου, αι δυνάμεις των ουρανών εξέστησαν, το παράδοξον ορώσαι μυστήριον.

Η θάλασσα είδε και έφυγεν, ο Ιορδάνης ιδών ανεστρέψετο. Ημείς δε οι φωτισθέντες βοώμεν· Δόξα τω φανέντι Θεώ, και επί γης οφθέντι, και φωτίσαντι τον κόσμον.

 Δοξολογία μεγάλη και Απόλυσις.

**ΕΝ ΤΗ ΛΕΙΤΟΥΡΓΙΑ**

Τα Τυπικά, οι Μακαρισμοί και εκ του Κανόνος του Οσίου η’ γ’ καὶ η στ’ ᾠδή.

 Απόστολος· Γαλ. ε 22-στ 2.

Ευαγγέλιον· Ματθ. ια 27-30.

Κοινωνικόν: Εις μνημόσυνον αιώνιον...

**Μεγαλυνάριον.**

Της Θεσσαλονίκης πυρσόν λαμπρόν, εν Βατοπεδίω, τον αστράψαντα νοητώς, και του Βυζαντίου, φωτίσαντα τα πλάτη, Μακάριον ακτίσι, λόγων τιμήσωμεν.

Η/Υ ΠΗΓΗ:

voutsinasilias.blogspot.gr

<http://voutsinasilias.blogspot.gr/2014/01/8.html>